**Zmluva**

**o poskytnutí príspevku z rozpočtu obce Opoj v roku 2022**

Číslo zmluvy o poskytnutí príspevku: **1/2022**

Oblasť:

**Rozvoj a ochrana duchovných a kultúrnych hodnôt**

................................................................................................................................

**OBEC OPOJ**

zastúpená starostom JUDr. Petrom Bartovičom

bankové spojenie: VÚB a.s., pobočka Trnava

číslo účtu: SK44 0200 0000 0000 2392 7212

IČO: 00682217

DIČ: 2021147700

ako poskytovateľ príspevku (ďalej iba „obec“)

**a**

**Príjemca:**

Názov: **Folklórna spevácka skupiny Senior klub**

Právna forma:

adresa sídla: Opoj

zastúpená/é: Eva Jankovičová, vedúca súboru

IČO:

zapísaný v registri:

bankové spojenie:

číslo účtu:

ako príjemca príspevku (ďalej iba „príjemca“)

uzavreli v zmysle § 51 zákona č. 40/1964 Zb. Občianskeho zákonníka v znení neskorších predpisov v a Vnútornej smernice č. 1/2018, ktorým sa určujú podmienky poskytovania príspevkov z rozpočtu obce Opoj túto zmluvu za nasledovných podmienok:

**I.**

**Predmet zmluvy**

1. Obec Opoj v zmysle uznesenia OZ č. 09/2022 zo dňa 01.02.2022 poskytuje príjemcovi príspevok vo výške **400,00 EUR**, slovom štyristo EUR.

2. Použitie príspevku (účel príspevku) s poukazom na citovanú vnútornú smernicu:

**Zabezpečenie činnosti súboru, materiálové výdavky, vstupné, cestovné a pod.**

3. Príjemca vyhlasuje, že príspevok uvedený v ods. 1 tohto článku prijíma.

**II.**

**Práva a povinnosti zmluvných strán**

1.Príspevok bude poskytnutý v hotovosti z pokladne obce na základe tejto zmluvy.

2. Príjemca sa zaväzuje použiť poskytnutý príspevok na účely uvedené v tejto zmluve.

3. Príjemca sa zaväzuje, že pri informovaní masmédií o svojej činnosti, na ktorú bol poskytnutý príspevok a pri spoločenských akciách konaných v súvislosti s touto činnosťou alebo inej jej propagácii (napr. tlač materiálov, pozvánok a pod.) výslovne uvedie, že bola financovaná z príspevku obce.

4. Obec si vyhradzuje právo kontroly použitia pridelených finančných prostriedkov.

5. Príjemca je povinný poskytnutý príspevok zúčtovať v zmysle Vnútornej smernice č.1/2018

o poskytovaní príspevkov z rozpočtu obce Opoj.

6. Príjemca, ktorý nepredloží zúčtovanie príspevku alebo použije tohto príspevku na iný účel ako je v tejto zmluve stanovené, je povinný príspevok vrátiť na účet obce najneskôr do 15 dní po termíne stanovenom v zmluve na zúčtovanie. Nevyčerpané finančné prostriedky z poskytnutého príspevku vráti do rozpočtu obce súčasne s vyúčtovaním príspevku.

V prípade, že z akcií uskutočnených v decembri príslušného roka vznikne preplatok príspevku, tento je potrebné vrátiť do pokladne obecného úradu do 5.1. nasledujúceho roka.

**III.**

**Sankcie**

1. Príjemca príspevku, ktorý použil príspevok alebo jeho časť na iný účel ako bol poskytnutý, je povinný obci neoprávnene použitý príspevok vrátiť a zaplatiť penále vo výške 20% z neoprávnene použitej sumy, najmenej však 30 €.

2. Príjemca príspevku, ktorý nevyúčtuje príspevok v stanovenom termíne je povinný zaplatiť penále vo výške 10% z poskytnutého príspevku.

**IV.**

**Záverečné ustanovenia**

1. Zmluva je vyhotovená v troch rovnopisoch, z ktorých dva dostane obec a jeden príjemca príspevku.

2. Zmluvu je možné zmeniť len po vzájomnej dohode oboch zmluvných strán, a to formou písomných dodatkov.

3. Zmluvné strany si zmluvu prečítali, porozumeli jej obsahu a prehlasujú, že nebola uzatvorená v tiesni, ani za nevýhodných podmienok a na znak súhlasu ju vo vlastnom mene podpisujú.

4. Zmluva nadobúda platnosť dňom jej podpísania štatutárnym zástupcom oboch zmluvných strán a účinnosť dňom zverejnenia.

V Opoji, dňa 21.02.2022 V Opoji, dňa ........................

......................................... ............................................

Za obec Za príjemcu